35. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 277 της 16/21 Δεκ.1966 (ΦΕΚ Α΄ 290) Περί ειδικών μέτρων προστασίας των θυμάτων του ναυαγίου του πορθμείου «Ηράκλειον». Λαβόν υπ’ όψιν: 1.Το τραγικόν γεγονός του ναυαγίου του πορθμείου «Ηράλειον», κατά την 8 Δεκ. 1966. 2.Την ανάγκην εξασφαλίσεως πάσης δυνατής προστασίας εις τα θύματα και τας απορφανισθείσας οικογενείας των απωλεσθέντων κατά το ναυάγιον, αποφασίζει: Πρόσωπα ησφαλισμένα εις φορείς κοινωνικής ασφαλίσεως, ασθενήσαντα, καταστάντα ανάπηρα ή εν περιπτώσει απωλείας τούτων κατά το επισυμβάν την 8 Δεκ. 1966 ναυάγιον του πορθμείου «Ηράκλειον» τα μέλη οικογενείας αυτών θεωρούνται ως πληρούντα τας χρονικάς προϋποθέσεις προς θεμελίωσιν δικαιώματος επί των παροχών ασθενείας, μητρότητος αναπηρίας ή θανάτου, εφ’ όσον δεν συντρέχουν ευνοϊκώτεροι όροι προστασίας. Η παρούσα, ήτις κυρωθήσεται νομοθετικώς μερίμνη του Υπουργείου Εργασίας δημοσιευθήτω δια της Εφημερίδος της Κυβερνήσεως. 